มันนี่ทูเดย์
แอกซ่าประกันภัยขยายความคุ้มครองไปลาว
8 ก.ย. 2558

แอกซ่าประกันภัยขยายความคุ้มครองไปลาว
นายฉัตรชัย เขียวทอง ผู้อำนวยการสายงานตัวแทนและกิจการสาขา บริษัท แอกซ่าประกันภัย  เปิดเผยว่า ได้ร่วมมือกับบริษัท เวิร์ก เซอร์เวย์ บริษัทที่ให้บริการทำเคลมใน สปป.ลาว จะให้บริการสำรวจภัยใน สปป.ลาว กรณีรถยนต์ของผู้เอาประกันภัยเกิดอุบัติเหตุฉุกเฉินในขณะขับขี่หรือระหว่างขนส่งสินค้าจากประเทศไทยไปยัง สปป.ลาว ซึ่งการขยายความคุ้มครองไปนอกอาณาเขตทำได้ง่าย เพียงแค่ผู้เอาประกันแจ้งความประสงค์ขอขยายความคุ้มครองเพิ่มเติมในพื้นที่ สปป.ลาว จากกรมธรรม์ประกันภัยรถยนต์ฉบับเดิมและกรมธรรม์ประกันภัยการขนส่งสินค้าและรอผลอนุมัติพร้อมคำนวณเบี้ยประกันภัยเป็นรายกรณี 
ทั้งนี้ ตลาดลูกค้ากลุ่มผู้ประกอบการ (ฟรีท) พวกรถบรรทุกสินค้าที่จะวิ่งข้ามไป สปป.ลาว ที่ผ่านมาไม่สามารถขยายความคุ้มครองให้ได้ เนื่องจากไม่มีเครือข่ายที่จะให้บริการเซอร์เวย์สินไหมหากไปเกิดเหตุในเขตพื้นที่ดังกล่าว การร่วมมือครั้งนี้จึงเป็นการสร้างเครือข่ายการให้บริการ โดยมีเจ้าหน้าที่ประจำอยู่ที่ สปป.ลาว สามารถให้บริการลูกค้าได้